Jenang ladu
Jenang ladu inggih punika salah satunggaling tetedhan tradhisional saking kabupatèn Banjarnegara,Jawa Tengah. Rupa jenang ladu punika kados dhodhol, nanging jenang ladu punika radi ngeres amargi wonten campuran wijen ingkang sampun dipunbebek, manawi wonten laladan Sukoharjo punika dipunsebat jenang krasikan. Sanèsipun dhawet ayu Banjarnegara, jenang ladu ugi dipunremeni dhateng masarakat punika, jenang ladu dados ubarampe ingkang wigati saben wonten HUT Banjarnegara. Wonten ing pawiwahan jenang ladu ugi dados suguhan ingkang wajib wonten. Wonten ing ngandhap punika dipunandharaken kados punapa kemawon bahan ingkang kaginakaken.

Bahan-bahan Jenang Ladu 
 300 gr beras ketan
 150 gr wijen
 1 buah klapa lajeng dipunparut
 1 sdt air kapur sirih
 250 gr gula jawa
 500 ml santan

Caranipun Damel Jenang Ladu 
Wonten ing ngandhap punika dipunandharaken kados pundi kemawon caranipun damel jenang ladu.
 beras ketan dipunsangrai rumiyin
 manawi sampun, lajeng dipunbebek
 lajeng parutan klapa ugi dipunsangrai
 manawi sampun dipunsangrai, teras kemawon dipuncampur kaliyan gendhis jawi
 saha ugi kaliyan wijen ingkang sampun dipunbebek
 manawi sampun sadaya, lajeng sadaya kalawau dipuncampur dados satunggal adonan
 salajengipun adonan punika dipungepengaken wonten nginggiling godhong gedhang
 pungkasan inggih punika dipunbungkus miturut kersanipun piyambak-piyambak

Panganan
Jajan pasar
Kabudayan
Angsal-angsal
Wisata Kuliner